wannaphong/clean_thaiwikipedia huggingface dataset:
# วักกาไน
วักกาไน (ไอนุ: ヤㇺワッカナイ Yam-wakka-nay ยัมวักกานัย แปล: "แม่น้ำหนาวเย็น") เป็นนครที่ตั้งอยู่ในกิ่งจังหวัดโซยะ จังหวัดฮกไกโด ประเทศญี่ปุ่น เป็นเมืองหลวงของกิ่งจังหวัดโซยะ และจัดว่าเป็นเมืองที่อยู่เหนือสุดในประเทศ โดยจุดเหนือสุดของประเทศญี่ปุ่นคือ แหลมโซยะ ซึ่งสามารถมองเห็นเกาะซาฮาลินของประเทศรัสเซียได้

ณ วันที่ 1 มิถุนายน 2019 วักกาไนมีประชากรประมาณ 33,869 คน ความหนาแน่น 44.5 คนต่อตารางกโลเมตร และมีพื้นที่ 761.47 ตารางกิโลเมตร

 ประวัติศาสตร์ 
ด้วยสภาพทางภูมิศาสตร์ตั้งแต่ยุคเอโดะตอนต้น ภายใต้อิทธิพลของตระกูลมัตสึมาเอะ วักกาไนได้เป็นท่าเรือได้รับการพัฒนาเป็นเมืองประมงที่มีปลาคุณภาพสูง และในสมัยเอโดะตอนกลางวักกะไนก็ถูกวางเป็นเมืองหน้าด่านในการป้องประเทศจากทางเหนือ 

ภายหลังสงครามรัสเซีย-ญี่ปุ่น จักรวรรดิญี่ปุ่นได้เข้ายึดครองเกาะซาฮาลินส่วนหนึ่ง และได้เปิดเส้นทางไปยังซาฮาลิน ต่อมาในยุคไทโช ได้มีการก่อสร้างทางรถไฟไปยังเมืองใหญ่ทางตอนเหนือ ต่อมาภายหลังสงครามโลกครั้งที่สอง ได้กลายเป็นฐานสำหรับการพัฒนาทางการประมงในทะเลเหนือ 

 ภูมิอากาศ 

 ระเบียงภาพ 

 การเดินทาง 
 25px รถไฟฮกไกโด - สายหลักโซยะ
 จากตะวันตก ใช้ทางหลวงหมายเลข 238
 จากจากตะวันออก ใช้ทางหลวงหมายเลข 40
# ธงชาติคิวบา
ธงชาติคิวบา ประกาศใช้อย่างเป็นทางการเมื่อวันที่ 20 พฤษภาคม ค.ศ. 1902, มีลักษณะเป็นธงแถบตามยาวสีน้ำเงิน สามแถบ และ แถบสีขาว สองแถบ, ที่ฝั่งคันธงมีดาวห้าแฉกสีขาวอยู่ภายในสามเหลี่ยมด้านเท่าสีแดง.
ธงชาติคิวบาได้รับการออกแบบเมื่อปี ค.ศ. 1848 (พ.ศ. 2391) ใช้สำหรับขบวนการเรียกร้องอิสรภาพ รวมถึงต่อต้านการปกครองของสเปน. ธงผืนแรกนั้นได้มีการเชิญขึ้นสู่ยอดเสาเมื่อ ค.ศ. 1850 (พ.ศ. 2393) ที่เมืองคาร์เดนาส โดยประกาศใช้อย่างเป็นทางการเมื่อ ค.ศ. 1902.

 การออกแบบ 
 __TOC__ 500px

 สีน้ำเงินรอยัลบลู Azul Medio
 40pxระบบสี น้ำเงิน แดง ขาว RGB  0-37-144  204-13-13  255-255-255 Hexadecimal (HEX)  #002590  #CC0D0D  #FFFFFF CMYK  100-74-0-44 0-94-94-20 N/A Pantone  301  485  White

 สีฟ้าอ่อน Azul Claro
 30px|borderระบบสี  ฟ้า แดง ขาว RGB  135-206-250  206-0-0  255-255-255 Hexadecimal (HEX)  #87cefa  #Ce0000  #ffffff CMYK  46-18-0-2  0-100-100-19  0-0-0-0 Pantone  291 UP  3517 C  11-0601 TX Bright White

 กำเนิดธง 
ธงชาติคิวบากำเนิดขึ้นโดย นายพลนาร์ซิสโก โลเปซ เมื่อวันที่ 25 มิถุนายน ค.ศ. 1849 (พ.ศ. 2392), ออกแบบธงโดย เอมิเลีย เทเบอร์ โตลอง.

ธงผืนต้นแบบนั้นเริ่มใช้เมื่อ ค.ศ. 1849, เมื่อการเรียกร้องเอกราชเพื่อปลดปล่อยคิวบาจากอาณานิคมสเปน, ต่อมาชาวคิวบาที่ลี้ภัยในสหรัฐอเมริกา ที่ถูกอาณานิคมสเปนเนรเทศ ได้มีการรวมตัวจัดตั้งขบวนการปลดปล่อย ซึ่งนำโดยนายพลนาร์ซิสโก โลเปซ พร้อมกับประกาศใช้ธงที่ เอมิเลีย เทเบอร์ โตลอง ได้ออกแบบไว้ล่วงหน้า. ความหมายของธงชาติเป็นดังนี้ แถบตามยาวสีน้ำเงิน สามแถบ หมายถึง เมือง3แห่งในศตวรรษที่ 19 ส่วนความหมายอีกนัยหนึ่งนั้น หมายถึง เสรีภาพ ความสัมพันธ์ฉันพี่น้อง และ ความเสมอภาค, แถบสีขาว สองแถบ หมายถึง ความสะอาด ความบริสุทธิ์ของผู้ร่วมขบวนการปลดปล่อยชาติ. ดาวห้าแฉกสีขาวอยู่ภายในสามเหลี่ยมด้านเท่าสีแดง หมายถึง เอกราช และ อิสรภาพ ที่ต้องแลกด้วยส่วนเลือดเนื้อวีรชนบรรพบุรุษที่เสียสละเพื่อมาตุภูมิสงครามที่สมรภูมิคาร์เดนาส และ พลายิตาส (ค.ศ. 1850) โดยให้นิยามว่า ทองฟ้าสีแดงฉานท่ามกลางเลือดเนื้อวีรชนนักรบ, แม้ในสงครามปลดปล่อยชาติ ต้องพบเจอความพ่ายแพ้ในหลายครั้ง แต่ ธงผืนนี้ยังคงโบกสะบัดตลอดมา. ในอีกนัยหนึ่ง หมายถึงดาวดวงใหม่ที่อาจบวกเข้ากับ "กลุ่มดวงดาวอเมริกาเหนือที่แสนงดงาม" (ซึ่งก็คือธงชาติสหรัฐอเมริกา)

 พัฒนาการ 

 ธงตำแหน่งราชการ 
ประธานาธิบดีคิวบา

ฝ่ายบริหาร

 การปฏิบัติต่อธงชาติ
# คิมจ็องอิลชังกุนอึยโนแร
"คิมจ็องอิลชังกุนอึยโนแร"  เป็นเพลงเดินขบวนจากประเทศเกาหลีเหนือ ประพันธ์ทำนองโดย ซ็อล มย็อง-ซุน (, ค.ศ. 1936–2012) และปรพันธ์เนื้อร้องโดยชิน อุน-โฮ (, ค.ศ. 1941 – 24 มีนาคม ค.ศ. 2020) เมื่อ ค.ศ. 1997
บทเพลงนี้ยกย่องสรรเสริญ "เลขาธิการตลอดกาล" คิม จ็อง-อิล (ผู้ปกครองประเทศตั้งแต่ ค.ศ. 1994 ถึง 2011) เป็นส่วนหนึ่งของการสร้างลัทธิบูชาบุคคลของเขา ในช่วงที่คิม อิล-ซ็องเป็นประธานาธิบดี คิม จ็อง-อิลได้ช่วยดำเนินการสร้างลัทธิบูชาบุคคลของบิดา แม้ "คิมจ็องอิลชังกุนอึยโนแร" จะไม่ได้รับความนิยมเท่า "คิมอิลซ็องชังกุนอึยโนแร" (และลัทธิบูชาบุคคลของเขาก็ไม่ได้ยิ่งใหญ่เท่าบิดา) แต่ก็ยังคงมีการเปิดเพลงนี้เป็นประจำในเกาหลีเหนือ

เพลงนี้ถูกเปิดโดยสถานีโทรทัศน์แห่งชาติของเกาหลีเหนือในช่วงเริ่มต้นออกอากาศในแต่ละวัน นอกจากนี้ยังถูกเปิดหลังการถ่ายทอดสดพิธีรำลึกถึงคิม จ็อง-อิลเมื่อวันที่ 29 ธันวาคม ค.ศ. 2011  ยังเปิดเสียงระฆังในช่วงสองบรรทัดแรกของเพลงนี้เป็นสัญญาณช่วงเวลาในช่วงเริ่มต้นการออกอากาศด้วย

จากแหล่งข่าวของเกาหลีเหนือ ดาวเทียมควังมย็องซ็อง-2 ของพวกเขา ซึ่งคาดว่าจะถูกปล่อยขึ้นในการทดสอบเมื่อ 5 เมษายน ค.ศ. 2009 กำลังแพร่ภาพกระจายเสียงเพลงนี้พร้อมกับข้อมูลอื่น ๆ

ฉบับภาษาอังกฤษได้รับการบันทึกโดยริตตา ดิเมก
# แบล็กบอล
แบล็กบอล  เป็นพูลชนิดหนึ่งที่นิยมมากในสหราชอาณาจักร ไอร์แลนด์ หลายประเทศในยุโรปตะวันตก ออสเตรเลียและประเทศอื่นๆ ในสหราชอาณาจักร และไอร์แลนด์ก็มักจะเรียกสั้นๆว่า "พูล" เท่านั้น วิธีการเล่นจะมีลูกบิลเลียดสิบหกลูก (ลูกสีขาว 1 ลูกพร้อมด้วยลูกเป้า 15 ลูก) โดยจะเล่นบนโต๊ะเล็ก (ที่มีขนาด 6 ฟุต x 3 ฟุต หรือ 7 ฟุต x 4 ฟุต) ผู้เล่นสามารถเลือกแทงลูกสีแดง (red ball) หรือลูกสีเหลือง (yellow colour balls) หากผู้เล่นแทงลูกไหนให้ลงก่อน (ระหว่างลูกสีแดงหรือสีเหลือง) ให้แทงลูกสีนั้นลงหลุมหมด 7 ลูก จึงจะมีสิทธิ์แทงลูกดำ (ลูกหมายเลขแปด) หากแทงลูกดำลงหลุมก่อนผู้เล่นจะชนะในเฟรมหนึ่ง แบล็กบอลมีความคล้ายกับพูลกติกาแปดลูกซึ่งเกี่ยวข้องอย่างใกล้ชิดอย่างมาก มีผู้กำหนดกฎของการเล่นพูลซึ่งได้แก่ สมาคมบิลเลียดพูลโลก (World Pool-Billiard Association, คณะกรรมการโอลิมปิกสากล เป็นสมาพันธ์สูงสุด) สมาคมแบล็กบอลแห่งยุโรป (European Blackball Association) และสหพันธ์แบล็กบอลพูลโลก (World Eightball Pool Federation)
# บูรวส
บูรวส  เป็นเมืองในประเทศสวีเดน ตั้งอยู่ทางตะวันตกเฉียงใต้ของประเทศ ห่างจากเมืองกอเทนเบิร์กไปทางทิศตะวันออก 56 กม. เมืองมีประชากร 66,273 คนในปี ค.ศ. 2010
# คูชิโระ
คูชิโระ  เป็นนครที่ตั้งอยู่ในกิ่งจังหวัดคูชิโระ จังหวัดฮกไกโด ประเทศญี่ปุ่น เป็นเมืองที่ตั้งสำนักงานกิ่งจังหวัด ชื่อเดิมของคูชิโระคือ คูซูริ เปลี่ยนชื่อมาเป็น คูชิโระ เมื่อ ค.ศ. 1869

นครคูชิโระนั้นมีสองส่วน ซึ่งมีพื้นที่ไม่ติดกัน ได้แก่ คูชิโระตะวันตก และคูชิโระตะวันออก ส่วนตัวเมืองตั้งอยู่ในคูชิโระตะวันออก

 ประวัติศาสตร์ 
ในอดีต คูชิโระเป็นเมืองท่าสำคัญเพราะเป็นที่น่าเชื่อถือว่า ท่าเรือของคูชิโระนั้นปลอดน้ำแข็งในช่วงฤดูหนาว ซึ่งเป็นทางเลือกที่ดีกว่าเมืองอื่น ๆ ในละแวกนั้น แต่ก็อาจมีน้ำแข็งเป็นบางครั้งในช่วงเวลาสั้น ๆ ที่ความเค็มของน้ำทะเลลดลง ด้วยเหตุนี้คูชิโระจึงกลายเป็นเป้าหมายที่มีค่าสำหรับจักรพรรดิแห่งรัสเซียในช่วงสงครามรัสเซีย-ญี่ปุ่น แต่คูชิโระเป็นเมืองท่าที่สำคัญที่สุดเฉพาะในช่วงปี ค.ศ. 1920 เท่านั้น โดยมีการเจริญเติบโตของการประมงในเชิงพาณิชย์ ซึ่งชาวประมงมีทางเลือกในการลดค่าใช้จ่ายจากการตัดน้ำแข็ง

 ภูมิอากาศ 

 ระเบียงภาพ 

 การเดินทาง 
 25px บริษัทรถไฟฮกไกโด: สายหลักเนมูโระ
 คูชิโระตะวันออก
 จากทิศตะวันออก ใช้ทางหลวงหมายเลข 44
 จากทิศเหนือ ใช้ทางหลวงหมายเลข 240
 คูชิโระตะวันตก
 ใช้ทางหลวงหมายเลข 38
 ท่าอากาศยานคูชิโระ (คูชิโระตะวันออก)
# โอบิเอโด
โอบิเอโด  หรือ อูบิเอว  เป็นเมืองหลักของแคว้นอัสตูเรียส ทางตอนเหนือของประเทศสเปน เมืองโอบิเอโดมีมหาวิทยาลัยนานาชาติที่มีนักศึกษาจากทั่วโลกมาศึกษา เป็นเมืองศูนย์กลางของเขตเหมืองแร่ ฝรั่งเศสเข้าโจมตีเมื่อปี ค.ศ. 1809 เสียหายอย่างหนักในช่วงสงครามกลางเมืองสเปนระหว่างปี ค.ศ. 1936–1939

ภูมิอากาศ
# สะดึง
สะดึง  คือกรอบไม้หรือไม้แบบสำหรับขึงผ้าในเวลาปักดิ้นหรือไหมเป็นต้น หรืออาจจะหมายถึงกรอบไม้สำหรับขึงผ้าที่จะเย็บเป็นจีวร

สะดึงมี 2 แบบ คือ
 สะดึงกลม ใช้ปักงานชิ้นเล็ก เช่น การปักตัวอักษร เครื่องหมายของโรงเรียน มุมผ้าเช็ดหน้า เป็นต้น
 สะดึงสี่เหลี่ยม เหมาะสำหรับปักงานชิ้นใหญ่ จำเป็นต้องมีผ้าขึงสะดึง เพื่อบังคับผ้าที่ปัก ให้แน่นและเรียบตึงอยู่ได้นาน ช่วยให้งานปักประณีตเรียบร้อย ปักได้สะดวกและรวดเร็ว เช่น การปักหน้าหมอน ผ้าปูโต๊ะ ย่าม ตาลปัตร เป็นต้น

  ประวัติ 
 พระพุทธศาสนา 
ในสมัยพระพุทธกาลการเย็บผ้าต้องเอาไม้สะดึงมาขึงผ้าให้ตึงเสียก่อน แล้วจึงเย็บเพราะช่างยังไม่มีความชำนาญประเพณีทอดกฐิน . สำนักงานวัฒนธรรมจังหวัดน่าน และเครื่องมือในการเย็บก็ยังไม่เพียงพอ การทำจีวรหรือกฐิน ถ้าภิกษุทำเอง ก็จัดเป็นงานเอิกเกริก เช่นตำนานกล่าวไว้ว่า "การเย็บจีวรนั้น พระเถรานุเถระต่างมาช่วยกัน เป็นต้นว่า พระสารีบุตร พระมหาโมคคัลลานะ พระมหากัสสปะ แม้สมเด็จพระบรมศาสดาก็เสด็จลงมาช่วย ภิกษุสามเณรอื่น ๆ ก็ช่วยขวนขวายในการเย็บจีวร อุบาสกอุบาสิกาก็จัดหาน้ำดื่มเป็นต้น มาถวายพระภิกษุสงฆ์ มีองค์พระสัมมาสัมพุทธะเป็นประธาน โดยนัยนี้ การเย็บจีวรแม้โดยธรรมดา ก็เป็นการต้องช่วยกันทำหลายผู้หลายองค์"การทอดกฐิน. สำนักประชาสัมพันธ์เขต 4 กรมประชาสัมพันธ์

ซึ่งพระสัมมาสัมพุทธเจ้าได้ทรงอนุญาตให้ภิกษุใช้สะดึง โดยตรัสว่า
# สุขาภิบาล
สุขาภิบาล เป็นเขตการปกครองย่อยของประเทศไทย บริหารโดยคณะกรรมการสุขาภิบาล ซึ่งมีทั้งกำนัน หัวหน้าประจำหมู่บ้าน และพ่อค้าในท้องที่

สุขาภิบาล เป็นเขตปกครองตนเองย่อยแบบแรกที่ก่อตั้งในประเทศไทย โดยสุขาภิบาลแรกก่อตั้งในกรุงเทพฯ ตามพระราชกฤษฎีกาของพระบาทสมเด็จพระจุลจอมเกล้าเจ้าอยู่หัวใน พ.ศ. 2440 พระองค์ทรงเรียนรู้จากสุขาภิบาลในอังกฤษในระหว่างเสด็จประพาสยุโรป และพระองค์ทรงอยากลองเขตการปกครองท้องถิ่นในประเทศของพระองค์เอง สุขาภิบาลท่าฉลอม อำเภอเมืองสมุทรสาคร จังหวัดสมุทรสาคร เป็นสุขาภิบาลแห่งที่สองที่ก่อตั้งใน พ.ศ. 2448 

ในปี พ.ศ. 2450 ได้มีร่างพระราชบัญญัติการดำเนินการสุขาภิบาล หลังจากนั้นได้มี พระราชบัญญัติการปกครองท้องที่ ใน พ.ศ. 2457 ทำให้เกิดสุขาภิบาลอยู่ 2 ระดับ คือ สุขาภิบาลเมือง ในเขตเมือง และ สุขาภิบาลตำบล ในเขตชนบท

จำนวนสุขาภิบาลเพิ่มขึ้นถึง 35 แห่งใน พ.ศ. 2478 แต่ต่อมาถูกเปลี่ยนเป็นเทศบาล แล้วมีการจัดตั้งสุขาภิบาลอีกครั้งใน พ.ศ. 2495 โดยนายกรัฐมนตรีแปลก พิบูลสงคราม 

ด้วยเหตุจาก พระราชบัญญัติเปลี่ยนแปลงฐานะของสุขาภิบาลเป็นเทศบาล ในเดือนพฤษภาคม พ.ศ. 2542 ทำให้สุขาภิบาลต้องถูกยุบอีกครั้ง แล้วแปรสภาพเป็น เทศบาลตำบล แทน
# อะโซร์ส
อะโซร์ส  หรือ อาโซรึช  เป็นกลุ่มเกาะตั้งอยู่ตอนกลางของมหาสมุทรแอตแลนติกตอนเหนือ อยู่ทางตะวันตกของกรุงลิสบอนราว 1,500 กิโลเมตร (930 ไมล์)  และอยู่ทางตะวันออกของชายฝั่งอเมริกาเหนือราว 3,900 กิโลเมตร (2,400 ไมล์) ประกอบด้วยเกาะภูเขาไฟ เกาะใหญ่ 9 เกาะ และเกาะเล็ก ๆ อีกหลายเกาะ เกาะนี้เป็น 1 ใน 2 ของเขตการปกครองตนเองของโปรตุเกส มีอุตสาหกรรมหลักที่สำคัญคือ การเกษตร กสิกรรม (ผลิตผลจากเนยและชีส) การประมง และการท่องเที่ยว เกาะที่ใหญ่ที่สุดชื่อเกาะเซามีแกล เมืองสำคัญได้แก่ เมืองปงตาแดลกาดาบนเกาะเซามีแกล เมืองออร์ตาบนเกาะไฟยัล และเมืองอังกราดูเอรูวิชมูบนเกาะตือร์ไซรา จุดสูงสุดชื่อปีกูอัลตู บนเกาะปีกู สูง 2,351 เมตร
# ภาษาคังเยีย
ภาษาคังเยีย (Kangjia language; ภาษาจีน, 康家语 Kāngjiā Yǔ) เป็นภาษากลุ่มมองโกลที่เพิ่งพบใหม่ พูดโดยชาวมุสลิมประมาณ 300 คนใน เขตปกครองตนเองชนชาติทิเบตฮวงนาน (Huangnan Tibetan Autonomous Prefecture)  ในมณฑลชิงไห่ ประเทศจีน ภาษานี้มีลักษณะเป็นภาษาที่อยู่กึ่งกลางระหว่างภาษาโบนันกับภาษาซานตาหรือภาษาดองเซียง
อ้างอิง

Kim, Stephen S. "Santa". In: Juha Janhunen (ed.). The Mongolic Languages. New York: Routledge, 2003. pp. 347–8.
Siqinchaoketu [=Sechenchogtu]. Kangjiayu Yanjiu [A Study of the Kangjia Language]. Shanghai: Yuandong Chubanshe, 1999.

แหล่งข้อมูลอื่น
Ethnologue report for language code:kxs
 The Website of China's Minority Language Studies(中国民族语言研究网)   

คังเยีย
# ไอซ์เบรคเกอร์ส
ไอซ์เบรคเกอร์ส  เป็นทีมฮอกกี้น้ำแข็งที่ก่อตั้งขึ้นใน ค.ศ. 2002 โดยปีเตอร์ โฟสเบิร์ก, มาร์คัส แนสลูนด์ และคณะ โดยวัตถุประสงค์ของพวกเขาคือการหาเงินเพิ่มสำหรับมูลนิธิที่มอบทุนการศึกษาให้แก่เด็กที่มีความผิดปกติทางร่างกาย, พิการ หรือด้อยโอกาสในด้านอื่น พวกเขามิได้ทำการหาเงินโดยการเล่นฮอกกี้น้ำแข็งในเกมการกุศลเพียงอย่างเดียวเท่านั้น หากแต่ยังรวมถึงการเข้าร่วมการจัดประมูลOnline Auction: NHL Icebreakers - International Hockey Forums   ตลอดจนเข้าแข่งขันในรายการกอล์ฟที่มีชื่อเสียง

ภายในทีมจะประกอบด้วยผู้เล่นชาวสวีเดนในเอ็นเอชแอล ซึ่งส่วนใหญ่เคยเป็นผู้เล่นที่เคยเล่นให้ครั้งหนึ่ง หรืออาจเป็นสมาชิกอื่นจากทีมโมโด
# ภาษาเมอลาเนา
ภาษาเมอลาเนากลาง (Central Melanau) หรือภาษาเมอลาเนา เป็นภาษาตระกูลออสโตรนีเซียนที่มีผู้พูดในบริเวณชายฝั่งของสามเหลี่ยมปากแม่น้ำราจังทางตะวันตกเฉียงเหนือของเกาะบอร์เนียว รัฐซาราวัก ประเทศมาเลเซีย และประเทศบรูไน ภาษานี้มีภาษาย่อยหลายภาษา เช่น: มูกะฮ์-โอยา, Balingian, Bruit, ดาลัต, ลาวัซ, อีกัน, ซารีเกอี, เซอกาฮัน, เปรอฮัน, เซอกาลัง และซีเติงRaymond G. Gordon Jr., ed.  2005.  Ethnologue:  Languages of the World.  15th edition.  Dallas:  Summer Institute of Linguistics.

 สัทวิทยา 

 อักขรวิธี 
 สระเดี่ยวและสระประสมสองเสียง 
 a – 
 aa – 
 e – 
 i – 
 o – 
 u – 
 ai – 
 au – 
 ei – 
 ou – 
 ui – 

 พยัญชนะ 
 b – 
 c – 
 d – 
 g – 
 h – 
 j – 
 k – 
 l – 
 m – 
 n – 
 ng – 
 ny – 
 p – 
 r – 
 s – 
 t – 
 w – 
 y –
# กันต์ดนย์ อะคาซาน
กันต์ดนย์ อะคาซาน (เกิด 7 ธันวาคม พ.ศ. 2533) ชื่อเล่น แฟร์ เป็นนักแสดงลูกครึ่งไทย-โมร็อกโก มีผลงานการแสดงละครเรื่องแรก เมียไม่ใช่เมีย ออกอากาศทางช่อง 5 รับบทเป็น หมอสกนธ์ ต่อมาเขาหมดสัญญากับสังกัดเอ็กแซ็กท์จึงผันตัวเป็นนักแสดงอิสระ จนในปี 2558 เขาเซ็นสัญญาเป็นนักแสดงในสังกัดของช่อง 3 และรับบทเป็นพระเอกครั้งแรกในละครเรื่อง ปะการังสีดำ

 ประวัติ 
กันต์ดนย์ อะคาซาน เกิดที่ประเทศอังกฤษ บิดาเป็นชาวโมร็อกโก ส่วนมารดาเป็นชาวไทยชื่อดารุณี อะคาซาน เมื่ออายุได้ 11 ปี เขาย้ายจากอังกฤษไปอยู่ที่สหรัฐอเมริกา ในรัฐฟลอริดา เพราะได้รับทุนเกี่ยวกับเรื่องเทนนิส เขาจบการศึกษาที่โรงเรียนสอนเทนนิสบอลเลทเทอรี และเคยเข้าร่วมการแข่งขันรุ่นอายุไม่เกิน 13 และ 15 ปี จนสามารถติดท็อป 5 ของประเทศอังกฤษได้ 

พออายุได้ 17 ปี เขาตัดสินใจไปเรียนต่อที่สหรัฐอเมริกา โดยได้มีโอกาสรับทุนในโควต้านักกีฬาจากมหาวิทยาลัยแคลิฟอร์เนีย เบิร์กลีย์ และ มหาวิทยาลัยนอร์ทเวสเทิร์น โดยวางเป้าหมายจะศึกษาต่อในคณะแพทยศาสตร์หรือจิตวิทยา แต่ระหว่างนั้นเขาได้เจอกับนักเทนนิสทีมชาติไทย ดนัย อุดมโชค ที่ได้ชักชวนเขาไปฝึกซ้อมเพื่อเป็นนักเทนนิสมืออาชีพ

กันต์ดนย์จึงกลับมาประเทศไทย มาศึกษาต่อในระดับอุดมศึกษาที่คณะเศรษฐศาสตร์ วิทยาลัยนานาชาติ มหาวิทยาลัยมหิดล เพื่อเข้าร่วมทีมชาติและเป็นนักเทนนิสมืออาชีพตามที่ใฝ่ฝัน แต่เขาเปลี่ยนใจอย่างกะทันหันอยากจะลองเข้าสู่วงการบันเทิง โดยมีผลงานครั้งแรกเป็นการเล่นมิวสิกวีดีโอ เพลง ตุ๊กตาบลายธ์ ของพรรณวรท ด้วยเศียรเกล้า ในปี 2553 และแสดงละครเรื่องแรก เมียไม่ใช่เมีย อากาศทางช่อง 5 ในปี 2554

หลังจากนั้นเขาจึงลองไปแคสติ้งที่เอ็กแซ็กท์และช่อง 3 จนได้เซ็นสัญญาเป็นดาราในสังกัดของเอ็กแซ็กท์ และแสดงละครเรื่อง ดอกโศก ในบท เอ็ดดี และ เจ้าแม่จำเป็น ในบทของจักกาย

หลังจากหมดสัญญากับค่ายเอ็กแซ็กท์เขาผันตัวเป็นนักแสดงอิสระ และมีผลงานละครหลายเรื่อง เช่น หนึ่งในทรวง, คุณชายรักเร่ เป็นต้น และเริ่มมีชื่อเสียงจากบท โยธา สิทธิ์พิทักษ์ ในละครเรื่อง หัวใจมีเงา จนในปี 2558 เขาเซ็นสัญญากับทางช่อง 3 และรับบทเป็นพระเอกครั้งแรกในละครเรื่อง ปะการังสีดำ

 ผลงาน 
 ละครโทรทัศน์ 
 พ.ศ.  เรื่อง  บทบาท  ออกอากาศ 2554 เมียไม่ใช่เมีย หมอสกนธ์ ช่อง 5 2555 ดอกโศก แอนดี้ เจ้าแม่จำเป็น จักกาย 2556 วุ่นนักรักหรือหลอก อธิป (โอม) อีสา-รวีช่วงโชติ วิทย์ (ปรากฏตัวในตอนที่ 13 - 20) มิสเตอร์บ้านนา จิมมี่ ช่อง 3 2557 คุณชายรักเร่ ม.ล.ภูผาเทพ ศิรดารังสรรค์ (รักเร่) 2558 หนึ่งในทรวง สัทธา พรหมประเสริฐ (ปุ๊) หัวใจมีเงา โยธา สิทธิ์พิทักษ์ ช่องวัน ขวัญผวา คุณยุทธ GMM 25 2559 นางบาป หมวดเทิดธรรม ศิริธรรม ช่องวัน เจ้าบ้าน เจ้าเรือน ป๊อป (รับเชิญ)ช่อง 3

 ซิทคอม 
 พ.ศ.  เรื่อง  บทบาท  ออกอากาศ 2556 นัดกับนัด จอห์น (สามีใหม่ของพลอย) (รับเชิญ) ช่อง 9 2558 ผู้กองเจ้าเสน่ห์ นายเดช (ตัวร้ายรับเชิญ) ช่อง 3

 มิวสิกวิดีโอ 
 ปี เพลง ศิลปิน 2553 ตุ๊กตาบลายธ์ พรรณวรท ด้วยเศียรเกล้า 2555 สมการ Love สุกฤษฎิ์ วิเศษแก้ว 2556 อย่าเอาเขามาเกี่ยวเรื่องนี้ นิว จิ๋ว 

 เพลงประกอบละคร 
 ปี พ.ศ.  ละคร  สถานีโทรทัศน์  เพลง  ออกอากาศ  หมายเหตุ พ.ศ. 2556  มิสเตอร์บ้านนา ช่อง 3 มิสเตอร์บ้านนา YouTube: มิสเตอร์บ้านนา ช่อง 3 รักคนละสไตล์ ร้องคู่ เกวลิน ศรีวรรณา	 YouTube: พ.ศ. 2557  คุณชายรักเร่ ช่อง 3 คำคม ที่หาคำตอบ (ร้องกับ รัฐพล เส็งลำภู, กฤตศาวณิช จรูญจิตร) YouTube:
# มาร์ติน ลูเทอร์ คิง (แก้ความกำกวม)
มาร์ติน ลูเทอร์ คิง  อาจหมายถึง

มาร์ติน ลูเทอร์ คิง จูเนียร์ (ค.ศ. 1929 – 1968) เป็นบาทหลวงและนักสิทธิมนุษยชน
 Martin Luther King, Sr. บิดาของมาร์ติน ลูเทอร์ คิง จูเนียร์
 Martin Luther King III บุตรของมาร์ติน ลูเทอร์ คิง จูเนียร์

ดูเพิ่ม
Martin Luther King Jr. East Busway, a busway named after Martin Luther King Jr.
Martin Luther King, Jr. Day, a United States federal holiday commemorating Martin Luther King Jr. 
มาร์ติน ลูเทอร์
List of streets named after Martin Luther King, Jr.
Martin Luther King High School
# โธมัส ดอสเซวี
โธมัส ดอสเซวี เกิดเมื่อวันที่ 6 มีนาคม ค.ศ. 1979 เป็นนักฟุตบอลทีมชาติ โตโก ที่เกิดในฝรั่งเศส เขาเคยเล่นในลีกฟุตบอลของ ฝรั่งเศส ทั้งในลีกเอิง และลีกเดอซ์ มาหลายสโมสร ก่อนจะย้ายไปเล่นในอังกฤษ กับ สวินดอน ทาวน์ ในลีกทู กระทั่งในปี พ.ศ. 2555 วิทยา เลาหกุล ได้ซื้อตัวมาอยู่กับ สโมสรฟุตบอลชลบุรี ใน ไทยพรีเมียร์ลีก

ดอสเซวี เล่นได้ 2 ตำแหน่งคือ กองหน้า และ ปีกขวา
แหล่งข้อมูลอื่น
Player profile – L'Equipe.fr
หมวดหมู่:ผู้เล่นสโมสรฟุตบอลชลบุรี
หมวดหมู่:กองหน้าฟุตบอล
หมวดหมู่:ปีกฟุตบอล
หมวดหมู่:บุคคลที่เกิดในปี พ.ศ. 2522
หมวดหมู่:นักฟุตบอลชายชาวต่างชาติที่ค้าแข้งในประเทศไทย
# สหพรรคประชาชนซาราวัก
สหพรรคประชาชนซาราวัก  เป็นพรรคขนาดเล็กของแนวร่วมที่สามหรือบารีซันตีกะ ที่ตั้งขึ้นเมื่อ พ.ศ. 2519 ซึ่งประกอบด้วยสมาชิกอีก 2 พรรคคือพรรคแห่งชาติซาราวักและสหพรรคมรดกของประชาชนพื้นเมือง กลุ่มพันธมิตรนี้ได้เป็นรัฐบาลในรัฐซาราวักอย่างต่อเนื่อง และเป็นสมาชิกของบารีซันนาซีโยนัลหรือแนวร่วมแห่งชาติด้วย พรรคนี้ก่อตั้งเมื่อ พ.ศ. 2502 เพื่อเข้าร่วมการเลือกตั้งระดับเทศบาลในกูชิง ก่อนที่จะมีการเสนอให้ซาราวักรวมเข้ากับมาเลเซีย กลุ่มผู้ก่อตั้งเป็นนักธุรกิจเชื้อสายจีนที่นิยมนโยบายสังคมนิยม สมาชิกส่วนใหญ่ของพรรคในระยะแรกเป็นกลุ่มที่นิยมคอมมิวนิสต์ในซาราวัก สมาชิกอาวุโสบางคนได้ข้ามแดนไปยังกาลีมันตันเพื่อต่อต้านรัฐบาลซาราวักด้วยอาวุธ ชุมชนชาวจีนในซาราวักที่นิยมคอมมิวนิสต์เคยใช้พรรคนี้เป็นเครื่องมือในการต่อต้านการรวมซาราวักเข้ากับมาเลเซีย ในราว พ.ศ. 2503 พรรคได้ต่อต้านการจัดตั้งมาเลเซีย พรรคได้ร่วมมือกับพรรคประชาชนบรูไน  พรรคแห่งชาติปาซก โมโมฆุน ในการยื่นเรื่องต่อสหประชาชาติว่าบอร์เนียวเหนือมีสิทธิ์ในการปกครองตนเองและมีความแตกต่างจากมลายา แต่ล้มเหลว ตั้งแต่ราว พ.ศ. 2513 เป็นต้นมา พรรคเริ่มหันมาร่วมมือกับรัฐบาลของสหพันธรัฐ โดยร่วมก่อตั้งแนวร่วมแห่งชาติ ผู้สนับสนุนพรรคส่วนใหญ่เป็นชาวจีน อองกุยฮุย ผู้ก่อตั้งพรรคเสียชีวิตเมื่อเดือนเมษายน พ.ศ. 2543

อนาคตของพรรคนี้ยังไม่แน่นอนเพราะไม่ประสบความสำเร็จในการเลือกตั้งในรัฐซาราวักเมื่อ พ.ศ. 2554 หัวหน้าพรรคคนปัจจุบันคือ ดาโต๊ะ ปาติงงี ตัน ศรี จอร์จ ชาน ฮง นัม ซึ่งเป็นรองมุขมนตรีของซาราวัก
# พระธาตุโพนจิกเวียงงัว
พระธาตุโพนจิกเวียงงัว เป็นพระธาตุที่เชื่อกันว่าบรรจุพระธาตุเขี้ยวฝาง (พระทันตธาตุ) ประดิษฐานอยู่ที่วัดป่าพระธาตุบุ บ้านโคกป่าฝาง ตำบลปะโค อำเภอเมืองหนองคาย จังหวัดหนองคาย ตามตำนานอุรังคธาตุ มีลักษณะทางศิลปกรรมเป็นเจดีย์ทรงระฆังสูง ก่ออิฐสอด้วยดินและยางไม้ มีฐานประทักษิณเป็นรูปสี่เหลี่ยมขนาดกว้าง 17.50 เมตร ยาว 17.50 เมตร ภายในฐานประทักษิณถมดินอัดแน่น และน่าจะมีการฉาบขอบฐานประทักษิณด้วยปูนฉาบเช่นกัน อีกทั้งมุมทั้งสี่ทิศพบซากฐานอิฐรูปทรงสี่เหลี่ยมสันนิษฐานว่าเป็นพระธาตุจำลองประจำมุม 4 องค์ ถัดขึ้นไปคือฐานเขียงล่าง เป็นทรงสี่เหลี่ยมทำแท่นประดิษฐานโดยรอบ เพื่อประดิษฐานพระธาตุจำลอง 30 องค์ ส่วนเรือนธาตุเป็นองค์ระฆังทรงกลมเรียวยาวอยู่ด้านบน ถัดขึ้นไปเป็นชั้นบัวลูกแก้วในผังกลมซ้อนกัน 4 ชิ้น ส่วนยอดเป็นปลีทรงแหลมสูง คาดว่าน่าจะทำขึ้นใหม่ภายหลังวินิจ พลพิทักษ์, ความเป็นมา พระธาตุโพนจิกเวียงงัว, เข้าถึงข้อมูลวันที่ 17 พฤษภาคม 2556

ซากโบราณสถานอิฐ อยู่บริเวณด้านทิศตะวันออกของพระธาตุโพนจิก เป็นฐานอาคารก่ออิฐ ขนาด 5.30*5.30 เมตร สูง 80 เซนติเมตร ฐานล่างของอาคารดังกล่าวมีลักษณะเป็นฐานเขียง 1 ชั้น ภายในถมปรับพื้นด้วยเศษอิฐและดินผสมเม็ดแลงบดอัด นอกจากนี้ยังพบแท่งศิลาแลงทรงกระบอกปักอยู่โดยรอบซากฐานอาคารดังกล่าว จึงสันนิษฐานเบื้องต้นว่าฐานอาคารอิฐหลังนี้น่าจะเป็นสิม (โบสถ์) และแท่งศิลาแลงเหล่านี้น่าจะเป็นหลักกำหนดเขตในการทำสังฆกรรม เช่นเดียวกับพัทธสีมาประภัสสร์ ชูวิเชียร, พระธาตุโพนจิกเวียงงัว วัดป่าพระธาตุบุ, เข้าถึงข้อมูลวันที่ 17 พฤษภาคม 2556

ประกาศขึ้นทะเบียนโบราณสถานในราชกิจจานุเบกษา เล่ม 99 ตอนที่ 172 วันที่ 18 พฤศจิกายน 2525 พื้นที่ประมาณ 1 ไร่ 1 งาน 58 ตารางวาประกาศกรมศิลปากร เรื่อง ขึ้นทะเบียนโบราณสถาน (ธาตุไพนจิกเวียงงัว)
# บริษัทรถไฟญี่ปุ่นตอนกลาง
บริษัทรถไฟญี่ปุ่นตอนกลาง   เป็นหนึ่งในบริษัทในกลุ่มบริษัทรถไฟญี่ปุ่น (JR Group) โดยมักใช้ชื่อเรียกอย่างย่อว่า JR ตอนกลาง  ดำเนินการให้บริการรถไฟในภูมิภาคชูบุ (นะโงะยะ)

ในปี พ.ศ. 2552 JR ตอนกลางมีผู้ใช้บริการรถไฟความเร็วสูงกว่า 138 ล้านคน  มากกว่าสายการบินที่ใหญ่ที่สุดของโลกhttp://www.bloomberg.com/news/2011-02-08/rail-s-cash-flow-king-stakes-62-billion-on-tokyo-maglev-train.html ในขณะที่ทั้งประเทศญี่ปุ่นมีผู้ใช้บริการรถไฟความเร็วสูงทั้งสิ้น 289 ล้านคน 

 เส้นทาง 
 ชิงกันเซ็ง 
 โทไกโด ชิงกันเซ็ง: สถานีโตเกียว—สถานีชิง-โอซะกะ (552.6 กม.)

 ทั่วไป 
สายหลักโทไกโด
 สถานีอะตะมิ—สถานีไมบะระ (341.3 กม.)
สายโกเต็มบะ
 สถานีโคซุ—สถานีนุมะซุ (60.2 กม.)
สายมิโนะบุ
 สถานีฟุจิ—สถานีโคฟุ (88.4 กม.)
สายอีดะ
 สถานีโทะโยะฮะชิ—สถานีทะสึโนะ (195.7 กม.)
สายทะเกะโตะโยะ
 สถานีโอบุ—สถานีทะเกะโทะโยะ (19.3 กม.)
สายหลักทะกะยะมะ
 สถานีกิฟุ—สถานีอิโนะตะนิ (189.2 กม.)
สายหลักชูโอ
 สถานีชิโอะจิริ—สถานีนะโงะยะ (174.8 กม.)
สายไทตะ
 สถานีทะจิมะ—สถานีมิโนะ-โอตะ (17.8 กม.)
สายโจโฮะกุ
 สถานีคะชิงะวะ—สถานีบิวะจิมะ (11.2 กม.) (ดำเนินงานโดย บริการขนส่งโทไก)
สายหลักคันไซ
 สถานีนะโงะยะ—สถานีคะเมะยะมะ (59.9 กม.)
สายหลักคิเซ
 สถานีคะเมะยะมะ—สถานีชิชิงงู (180.2 กม.)
สายเมโช
 สถานีมะสึซะกะ—สถานีอิเซะ-โอะกิสึ (43.5 กม.)
สายซังงู
 สถานีทะกิ—สถานีโทะบะ (29.1 กม.)
# ระยะคิวที
ระยะ QT คือความยาวระหว่างจุดเริ่มต้นของคลื่น Q ไปจนถึงจุดสิ้นสุดของคลื่น T ในช่วงจังหวะไฟฟ้าของหัวใจซึ่งเห็นได้จากการตรวจคลื่นไฟฟ้าหัวใจ โดยทั่วไปแล้วระยะ QT แสดงถึงช่วงการคลายความเป็นขั้ว (depolarization) และการคืนความเป็นขั้ว (repolarization) ของหัวใจห้องล่างทั้งสองห้อง การมีระยะ QT ที่ยาวกว่าปกติเป็นตัวบ่งชี้ทางชีวภาพว่าอาจจะเกิดมีภาวะหัวใจห้องล่างเต้นเร็วผิดปกติเช่น torsades de pointes และเป็นป้จจัยเสี่ยงที่จะทำให้เกิดการเสียชีวิตเฉียบพลันได้
# เฮดเลสครอส
เฮดเลสครอส  เป็นสตูดิโออัลบั้มที่ 14 ของวงเฮฟวีเมทัล แบล็ค ซับบาธ วางขายในเดือน เมษายน 1989 เป็นอัลบั้มที่สองที่ได้ร่วมงานกับTony Martin และเป็นอัลบั้มแรกที่ได้ Cozy Powell มาเล่นกลองกับวง อัลบั้มนี้ใช้เวลาแปดสัปดาห์ในการอยู่บนชาร์ด Billboard 200 ในอันดับที่ 115
รายชื่อเพลง

สมาชิก
Tony Martin – นักร้อง
Tony Iommi – กีตาร์
Geoff Nicholls – คีย์บอร์ด
Laurence Cottle – เบส
Cozy Powell – กลอง, เพอร์คัชชั่น
Brian May – กีตาร์ เพลง "When Death Calls"
# กลุ่มภาษากูกี-ชีน
กลุ่มภาษากูกี-ชีน (Kuki-Chin languages) หรือ กลุ่มภาษากูกิช (Kukish languages) เป็นสาขาย่อยของกลุ่มภาษาทิเบต-พม่า ใช้พูดทางตะวันออกเฉียงเหนือของอินเดีย พม่าตะวันตก และบังกลาเทศตะวันออก ผู้พูดภาษาในกลุ่มนี้ในภาษาอัสสัมเรียกว่าชาวกูกี ในภาษาพม่าเรียกว่าชาวชีน และบางส่วนเรียกตนเองว่าชาวนาคา ในขณะที่ชาวมีโซแยกเป็นอีกกลุ่มต่างหาก ภาษาของพวกเขาคือภาษามีโซ มีการศึกษาถึงระดับมหาวิทยาลัยที่มหาวิทยาลัยมิโซรัม
# ตอร์ซาดเดอปวงต์
ตอร์ซาดเดอปวงต์  หรือ ตอร์ซาด  คือภาวะหัวใจเต้นผิดจังหวะชนิดร้ายแรงอย่างหนึ่ง เป็นภาวะหัวใจห้องล่างเต้นเร็วซึ่งมีลักษณะเฉพาะเห็นได้จากการตรวจคลื่นไฟฟ้าหัวใจ คำนี้เป็นภาษาฝรั่งเศสแปลว่าการหมุนของจุด (twisting of the points) บรรยายไว้ครั้งแรกเมื่อ ค.ศ. 1966 โดยฟร็องซัว เดแซร์แตน (François Dessertenne) 
อ้างอิง

แหล่งข้อมูลอื่น
# เขตปกครองตนเองว้า
เขตปกครองตนเองว้า (;  wa̰ kòbàɪɴ ʔoʊʔtɕʰoʊʔ kʰwɪ̰ɴja̰ táɪɴ) เป็นพื้นที่ที่จัดตั้งขึ้นโดยรัฐธรรมนูญ พ.ศ. 2551 ประกอบด้วย โหป่าง มองเมา  ปางหวาย นาพาน (Nahpan), มัตมัน และ ปางซางหรือปางคำ (Pangkham) ในรัฐชาน ชื่ออย่างเป็นทางการได้ประกาศ เมื่อ 20 สิงหาคม พ.ศ. 2553 เป็นเขตที่จัดให้ชาวว้าได้ปกครองตนเอง แต่ในปัจจุบัน ได้มีการรวบรวม รัฐว้า ในชื่อทางการว่า เขตพิเศษว้า 2 แห่งรัฐชาน
# พื้นที่ปกครองตนเองโกก้าง
พื้นที่ปกครองตนเองโกก้าง (,) จัดตั้งขึ้นตามรัฐธรรมนูญ พ.ศ. 2551 ประกอบด้วยเมืองโกก้างและเมืองเล่าไก่ในรัฐฉาน ชื่ออย่างเป็นทางการได้ประกาศเมื่อ 20 สิงหาคม พ.ศ. 2553
เป็นเขตปกครองตนเองของจีนโกก้าง
# พื้นที่ปกครองตนเองดะนุ
อ้างอิง
# พื้นที่ปกครองตนเองปะหล่อง
อ้างอิง
# พื้นที่ปกครองตนเองนาคา
อ้างอิง
# พื้นที่ปกครองตนเองปะโอ
อ้างอิง
# ยูสปินมีราวด์ (ไลก์อะเรเคิด)
"ยูสปินมีราวด์ (ไลก์อะเรเคิด)"  เป็นเพลงของวงอังกฤษ วงเดทออร์อะไลฟ์  จากอัลบั้ม ยูทเควก เพลงได้ขึ้นอันดับ 1 ในชาร์ตซิงเกิลแห่งสหราชอาณาจักร โดยการผลิตของ สตอกไอท์เคนวอเตอร์แมน (Stock Aitken Waterman) เพลงได้ออกจำหน่ายในเดือน พฤศจิกายน ปี 1984 ได้ติดอันดับ 1 เดือนมีนาคม ปี 1985 อยู่ได้นานกว่าสิบเจ็ดสัปดาห์ และติดอันดับที่ 11 ในสหรัฐอเมริกาในเดือนกันยายนของปีนั้น

มิวสิกวิดีโอนี้กำกับโดย วอห์น อาร์เนลล์ และ แอนเทีย เบนตัน

เสียงประสาน มีรากฐานจากเพลง ไรด์ออฟเดอะวาลคิรีส์ ของริชาร์ด วากเนอร์